text: Batalla formarà part del comitè executiu de Convergència — RàdioSeu 107.2 FM: notícies de La Seu d'Urgell, l'Alt Urgell i el Pirineu
  Sou a: Inici / Notícies / Batalla formarà part del comitè executiu de Convergència
  Albert Batalla serà proposat aquest cap de setmana com a representant de l'àmbit municipal al nou comitè executiu de Convergència Democràtica. La nova direcció es posarà a votació aquest cap de setmana a Barcelona en el congrés nacional del partit. CDC va confirmar ahir oficialment la candidatura d'Artur Mas.
  L'actual alcalde de la Seu, Albert Batalla, ha dit que se sent molt orgullós de formar part de la direcció, i que espera aportar-hi la seva experiència municipalista. Batalla ha estat fins fa poc vinculat a la Joventut Nacionalista de Catalunya.
  El congrés de CDC comptarà amb un total de tretze delegats de l'Alt Urgell, que van ser escollits per aclamació en una assemblea comarcal el mes de maig passat. Són, segons el president comarcal, Ventura Roca "una petita quantitat en comparació al nombre de delegats de tot Catalunya, però una quantitat significativa en termes de representació territorial".